**Ce dar sublim să ai o mamă**

*Lucica Boltasu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce dar sublim să ai o mamă,

Să-i auzi glasul cum te cheamă,

Îmbrățișarea să îi simți,

Ce bine e să ai părinți!

Ce pace sfântă se resimte

Din ale mamei dulci cuvinte

Şi mângâierea, când ți-e greu!

O, mare ești Tu, Dumnezeu!

Și câtă-nțelepciune este

În lumea asta de poveste,

Căci Doamne, fiecare pui,

Își are-n viață mama lui!

Așa se face că toți, Doamne,

Trecem prin primăveri și toamne

Cu mamele veghind tăcut,

O, ce mult bine ne-ai făcut!

În rugăciuni ne poartă mama,

Ca în umblare să luăm seama,

Să nu ne pierdem de Cristos,

Să lepădăm ce-i păcătos,

E mare har să ai o mamă!

Cinstește-o, n-o privi în ramă,

Căci anii trec și vine-o zi,

Când mama ta nu va mai fi!

Ai vrea să-i spui că rău îți pare

Că nu mai e și că te doare,

Dar timpul nu îl poți opri,

Nici drumul către veșnicii!

De încă ești un fiu, ia seama,

Caută să vorbești cu mama,

O sună, spune-i c-o iubești

Și cât de mult o prețuiești!

În zi de mărțișor, măicuță,

Privesc la fața ta micuță,

La ochii azurii și blânzi,

Câtă iubire-n ei ascunzi!

Ești ca o rază de lumină,

Tu îmi faci viața mai senină,

Îți mulțumesc că m-ai crescut,

Grijă de mine ai avut,

M-ai ocrotit, mi-ai dat povață

Să fiu curat în astă viață,

Am fost copil cândva și eu,

Părinte sunt la rândul meu!

Doresc măicuță pentru tine,

Să-ți fie-n viață numai bine,

Domnul să-ți dea întâi de toate

Pe lângă pace, sănătate!

Să te-ocrotească zilnic Tata!

Mamă, să spunem "Maranata!"

Cu o nădejde și mult dor,

Când Isus va veni pe nor!

Să ne găsească în veghere,

Duhul cel Sfânt ne dea putere,

S-avem trăirea unor sfinți,

Noi toți, bunici, copii, părinți!

Îți dăruiesc săruturi zeci,

Fii binecuvântată-n veci,

Măicuță!

08/03/17, Barcelona-Lucica Boltasu